Forskerforbundets lokallag Universitetet i Stavanger – FF/UiS

Årsmelding for 2021.

**Organisering og ledelse av lokallaget.**

Årsmøtet i 2021 fant sted 12. mai på Zoom pga covid -19. Følgende tillitsvalgte ble valgt på årsmøtet:

Arnljot Corneliussen, leder

UH: Shaher Shalfawi, med Aud Toril Meland som vara

SV: Kai Victor Hansen, med Åse Vagli som vara

TN: Tomasz Wiktorski, med Chunming Rong som vara

AM: Barbro Irene Dahl, med Trond Meling som vara

HH: Bård Misund

UK: Lise Karin Meling, med Tor Yttredal som vara

HV: Eline Ree som vara.

Teknisk-administrative: Arnljot Corneliussen, med Babak Ghassim som vara

Valgkomité FF/UiS: følgende personer ble valgt:

Bjørnar Kjellstadli

Halgeir Skretting

Hande Eslen Ziya

Styret fikk fullmakt til å konstituere manglende tillitsvalgte, hvor følgende personer kom på plass:

Tillitsvalgt HV: Kristin Hjorthaug Urstad

Vara tillitsvalgt HH: Marius Sikveland

Andre funksjoner i styret:

Kasserer: Arnljot Corneliussen

Sekretær, nettansvarlig og fungerende nestleder: Lise K. Meling

**Styremøter**

Styret har hatt 5 styremøter i perioden, hvor 36 saker er blitt behandlet, samt gjennomført et styreseminar. Pga korona har flere av styremøtene foregått på Zoom. Styret har revidert de nye stillingsinstruksene for styrearbeidet, hvor arbeidsoppgaver for leder, nestleder, kasserer, sekretær/kommunikasjonsansvarlig, tillitsvalgte og valgkomité er definert. Revidert stillingsinstruks er lagt ut på våre nettsider.

**Samarbeid UNIO og hovedorganisasjonene ved UiS**

Det har vært et stort fokus på samarbeid innen UNIO. UNIO-fagforeningene på UiS består, i tillegg til Forskerforbundet, av: Utdanningsforbundet, Norsk Sykepleierforbund, Akademikerforbundet og Bibliotekarforbundet. I forkant av hvert møte i sentralt hovedavtaleutvalg, har leder i FF innkalt til formøte i UNIO. UNIO-tillitsvalgte har også mulighet til å være bisitter på møtene i sentralt hovedavtaleutvalg, dersom det er noen saker som spesielt angår dem. Vi har fått et godt samarbeid med de andre fagforeningene i UNIO.

Det har også vært et godt samarbeid med de andre hovedorganisasjonene ved UiS: LO Stat (representert ved NTL), YS Stat (representert ved Parat) og Akademikerne (representert ved Norsk lektorlag).

**Medlemmer**

Forskerforbundet ved UiS har hatt fokus på medlemsrekrutterting, og har hatt en meget stor medlemsvekst i 2021. FF/UiS har nå 476 medlemmer og 62 pensjonistmedlemmer. FF/UIS har ansvar for å fremme saker til ca. 700 organiserte medlemmer gjennom UNIO og Forskerforbundet. Forskerforbundet og UNIO er den klart største arbeidstakerorganisasjonen ved UiS. På landbasis er Forskerforbundet landets største fag- og interesseorganisasjon for ansatte i forskning, høyere utdanning og kunnskapsformidling med 24.000 medlemmer, og er i jevnlig vekst.

**Medlemmer og tillitsvalgte i ulike verv**

Forskerforbundets medlemmer er i ulike verv, posisjoner og stillinger, på både lokalt og nasjonalt nivå. Ved UiS sitter medlemmene i instituttråd, fakultetsstyrer, innstillingsutvalg og i styret for UiS. I tillegg har mange verv som verneombud. Dette er viktige posisjoner som fremmer fellesskap mellom alle tilsatte.

Alle fakultetstillitsvalgte sitter i det fakultetsstyrte HA-utvalget, der aktuelle saker på dette nivå blir informert, drøftet og forhandlet. Hvis det ikke blir enighet på dette nivå, går saken videre til neste nivå.

Leder og sekretær/fungerende nestleder i FF/UiS har ivaretatt alle datalister og medlemmer som eventuelt kan bli tatt ut i streik i UNIO stat her i Rogaland, samt har gått på kurs i medietrening og konfliktberedskap.

Arnljot Corneliussen møter på årsmøte i FFTA (Forskerforbundets forening for teknisk/administrativt personale), og har vært leder av valgkomiteen i FFTA.

Forskerforbundet v/UiS har et sete i Landsrådet av Forskerforbundet, og skal fremme synspunktene til flere universiteter og vitenskapelige høgskoler. Landsrådet har ett årlig møte, hvor leder i FF/UIS har møtt.

**Lønn**

Det primære arbeid for er fagforening er selvsagt å arbeide for bedring av lønn og arbeidsforhold. Høsten 2021 var et mellomoppgjør og den sentrale fordelingen ble:

* Ltr. 19–50: Et tillegg på 0,9 % pluss kr. 5.500,-
* Ltr. 51–67: Her ble det konstruert en likelønnsbro der ltr. 51 fikk 0,9% pluss kr. 5.500,-, nedtrappet til ltr. 67 som fikk 0,9% pluss kr. 1700,-.
* Ltr. 68–101: Et tillegg på 0,9 % pluss kr. 1.500,-

Det ble gjennomført lokale forhandlinger høsten 2021. Årets ramme ble totalt på drøye 2,7 %, som i frontfaget. De lokale forhandlingene skulle sluttføres innen 31. oktober, med virkning fra 1. juli.

**Sentralt hovedavtaleutvalg og Arbeidsmiljøutvalget**

UIS har to nivå etter Hovedavtalen. Leder v/FF/UiS har ansvar for å møte rektor og HR til møter i sentralt hovedavtaleutvalg, der det i sakene skilles mellom informasjon, drøftinger og forhandlinger. Korona har preget mye sakskartet også dette året, hvor Forskerforbundet/UNIO har tatt opp flere saker som er meldt inn av våre medlemmer som omhandler den krevende arbeidssituasjonen. Andre aktuelle saker har vært retningslinjer ved hjemmekontor (de kom på høring bl.a. til organisasjonene, hvor FF/UiS sendte inn et fyldig høringssvar), reduksjon av midlertidig ansatte, handlingsplan for likestilling, inkludering og mangfold, etterbruk av bygninger på campus og fast tilsetting av forskere på eksternt finansierte prosjekt.

Arnljot Corneliussen (vara Lise Karin Meling) har sittet som medlem i det sentrale Arbeidsmiljøutvalget på UiS. Frem til 1.august 2021 var Arnljot Corneliussen leder av AMU og har det siste året bl.a. tatt opp saker som omhandler arbeidssituasjonen i korona-tiden, slik som hjemmekontor i tillegg til andre aktuelle saker, som emneevaluering publisert på nett og kontorlandskap.

**Medlemsarrangementer**

Forskerforbundet v/UIS fikk O**pplysnings og utviklingsmidler** for å gjennomføre flere kurs og seminar for våre medlemmer. Vi arrangerte følgende medlemsseminarer:

11. august: «Hvordan få bedre lønn»

1. november: «Jag trivs bäst i öppna landskap? Eller? Søkelys på kontorlandskap og arbeidsmiljø.

6. desember: Julemøte: Akademisk frihet og ytringsfrihet.

Dessverre måtte flere av de andre tillyste seminarene på våren avlyses pga. korona-situasjonen.

Stavanger, 19. april 2022

På vegne av styret i Forskerforbundet ved UiS

Arnljot Corneliussen